en en en en fr de da id en sv da cs da da da da nb da da da en da sv da nb en da da da da en en
Back to nature – eller Out of Africa (citat Esbjerg) - Svanholm Cricketklub
Tirsdag d. 19. maj 2009 kl. 22:12 af Svanholm CC
Når man har været med i det hjemlige game så længe som denne referent, hvis slutning er langt nærmere end begyndelsen, tror man, at man har set det hele.
I elitedivsionskampen på græspitchen på Svanholm Park smed Esbjergs Junaid Nagra sko og sokker og bowlede barfodet !!!!
Kampen kom i gang tæt ved deadline for spilletiden og det blev til 2 x 18 overe. Græspitchen kunne man kun stå fast i med et ordentligt fodtøj. Nagra tænkte åbenbart, at det er billigere, at smide skoerne end at købe et par pigsko.
- I Pakistan har jeg da tit kastet barfodet, så det var der intet underligt i, sagde han. I øvrigt stod jeg fint fast. ……Han kunne ikke forstå den megen moro.
Kampen kom i gang kl. 16.57 efter en tålmodig venten på næsten seks timer. Holdene havde besluttet sig for, at fastholde græspitchen som spillested. Det var silende regn hele dagen, men selve pitchen var relativt tør, da covers kom af. Den gav stor hjælp til kasterne. Esbjerg scorede 75/9 og mislykkedes med de fleste af de store slag. Svanholm passerede uden at skynde sig særligt i over nr. 16. Zishan Shah lavede omkring halvdelen. Junaid Nagra – den barfodede - skal vi have med. Han kastede 0/21 på 3 overe.
2. holdet med en stor besætning af juniorer spillede i Ishøj på rods afsileregn under hele forestillingen på 2 x 40 overe. Kasterne var chanceløse, selvom der blev skiftet bold efter 20 overe.
Svanholm II indledte med 203/5, men med holdets svage kasteangreb var det hurtigt en given sag, at Ishøj ville batte over, hvilket klubben gjorde for tabet af 4 gærder på 36 overe.
Igen fine halvleg af Hassan Rashid 53, Bobby Malik 51, Zameer Khan 40, men hvor vi dog sukker efter noget bowlertalent.
Svanholm – Esbjerg (2-0) (2 x 18 overe). Svanholm vandt med 7 gærder. Esbjerg 74/9 ( Hamid Shah 2/12, Bobby Chawla 2/15, Sair Anjum 2/18). Svanholm71/3 (Zishan Shah 38x).
Herning - Husum. Intet spil p.g.a. regn
Ishøj - Svanholm II (2-0) (2 x 40 overe). Ishøj vandt med 6 gærder. Svanholm II 203/5 (Hassan Rashid 53, Bobby Malik 51, Zameer Khan 40). Ishøj 204/4 (Ali Akhtar 72, Quamar Uz Zaman 38, Adnan Elahi 32)